Jerome M. Fernandez

Jerome Maria Fernandez (Koivila, Quilon, Kerala, 1901eko irailaren 8a – Kerala, 1992ko otsailaren 26a) indiar elizgizon katolikoa izan zen, 1937tik 1978ra Quilongo apezpikua izan zena. Elizbarruti horretako lehen apezpiku indiarra izan zen. Santa Teresa Jesus Haurrarenaren Ahizpa Misiolarien kongregazioa sortu zuen. 2019ko otsailaren 24an, Quilongo apezpiku Paul Antony Mullasseryk Jainkoaren mirabe izendatu zuen Thangasseryko Jesus Haurraren katedralean.

 Bizitza 
Jerome M. Fernandez 1901eko irailaren 8an jaio zen Keralako Koivila herrian, familia xume batean. San Luis eskolan, San Rafael apaizgaitegi txikian eta Santa Teresa apaizgaitegi nagusian ikasi zuen. 1928ko martxoaren 24an apaiztu zen, Quilongo elizbarrutian inkardinatuta geratuz.

1937ko irailaren 25ean, Pio XI.a aita santuak Quilongo apezpiku izendatu zuen, eta urte bereko abenduaren 12an jaso zuen apezpiku-ordenazioa Joseph Attipetty artzapezpikuaren eskutik. Andre Mariarenganako jaiera handia zuen. Kongregazio asko gonbidatu zituen elizbarrutira, kasta eta sinesmenak edozein zirela ere, jendeari zerbitzatzeko, eta 1959ko urtarrilaren 27an Santa Teresa Jesus Haurrarenaren Ahizpa Misiolarien kongregazioa sortu zuen. Vatikanoko II. kontzilioko saio guztietan parte hartu zuen. 

1978ko urtarrilaren 30ean erretiroa hartu zuen. 1992ko otsailaren 26an hil zen Kerala estatuan.

Kanonizazio-prozesua 2019ko otsailaren 24an hasi zen Kollamgo Jesus Haurraren katedralean, eta egun horretan Jerome M. Fernandez apezpikua Jainkoaren mirabe izendatu zuten. Keralako Bishop Jerome Institute erakundeak haren izena darama.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Pio XI.ak izendatutako apezpikuak
Kategoria:XX. mendeko indiarrak
Kategoria:Jainkoaren mirabeak